Ukrainan rajavartiolaitos

Ukrainan rajavartiolaitos () on Ukrainan rajavalvonnasta vastaava viranomainen. Se valvoo Ukrainan rajojen loukkaamattomuutta ja maan etuja sen merialueella sijaitsevalla yksinomaisella talousvyöhykkeellä (EEZ). Ukrainan rajavartiolaitoksen keskushallinto sijaitsee Kiovassa.

Ukrainan rajavartiosto valvoo yhteensä 6 993,0 kilometrin mittaista valtionrajaa. Tästä maarajaa on 5 638 ja merirajaa 1 355 kilometriä. Merirajasta Mustallamerellä on 1056,5, Asovanmerellä 249,5 ja Kertšin salmessa 49 kilometrin osuus. Rajavalvontaa varten Ukrainan rajavartiolaitoksella on toimipisteitä maahan johtavien kansainvälisten maanteiden, rautateiden, lentokenttien ja satamien yhteydessä. Venäjän federaation keväällä 2014 suorittaman Krimin miehityksen johdosta niemimaan pohjoispuolelle on perustettu tilapäisiä raja-asemia.
pienoiskuva|Ukrainan rajavartiolaitoksen lippu.
pienoiskuva|Ukrainan merivartioston lippu.

 Lähteet 

Aiheesta muualla

Ukrainan rajavartioston kotisivut: State border guard service of Ukraine (DSPU)    (dpsu.gov.ua)
Luettelo raja-asemista (12.06.2017)   (dpsu.gov.ua)

Luokka:Rajavartiolaitokset
Rajavartiolaitos